— Кожны дзень, кожная гадзіна незаменныя для вытворчасці — марудзіць нельга. Мы сёння працуем, па сутнасці, па праграмах мінулага стагоддзя. Таму ў самыя кароткія тэрміны неабходна змяніць узровень, метады, якасць прафесійнай падрыхтоўкі, — падсумаваў вынікі Мікалай Шарстнёў. — Прадстаўнікі вытворчасці гатовы, сістэма адукацыі згодна, моладзь падтрымлівае — трэба ісці на эксперымент. Адукацыя, навука, сельская гаспадарка і вытворчасць павінны дзейнічаць у звязцы і вырашаць праблемы разам. Ад выніковасці гэтага супрацоўніцтва залежыць сельскагаспадарчае аблічча поўначы краіны ў найбліжэйшай перспектыве.